**Michael James Lindell** (født 28. juni 1961) er en amerikansk gründer, og tidligere sjef for My Pillow Inc, som han grunnla i 2009. Lindell er en markert støttespiller og rådgiver for Donald Trump, særlig kjent for å fremme oleandrin fra den giftige planten oleander som et middel mot covid-19 , og for å fremme idéen om at presidentvalget i 2020 var manipulert av selskapet Dominion Voting Systems. Lindell er kjent som "The My Pillow guy".

Liv og arbeidsliv
-----------------

Lindell ble født i Mankato Minnesota 28. juni 1961. Han studerte ved University of Minnesota, men hoppet av studiene. Han startet en rekke små foretak, som tepperens, matvogner og griseoppdrett, og arbeidet en kort stund som kort-teller i Las Vegas. Lindell drakk og ble avhengig av kokain på 80 og 90-tallet. Han mistet huset og ble skilt. I 2004 begynte han å lage og selge egne puter, noe som gikk tregt i begynnelsen, og mye av inntekten gikk til kokain. I 2008 ville langerne til Lindell ikke lenger selge til ham, og han ble rusfri, noe som endret livet hans.

I 2011 laget Lindell en 30. min lang reklamefilm om sine puter, "My Pillow", og salget tok seg raskt opp. Selskapet gikk raskt fra 10 ansatte til 500, og Lindell gav blant annet flere tidligere rusmisbrukere en ny mulighet ved å ansette dem.  Flere mente reklamens helsepåstander var villedende, og My Pillow inngikk i 2011 et forlik der de måtte betale 1 million US-dollar. 

My Pillow fortsatte å vokse, og Lindell ble en rik mann. Han giftet seg igjen i 2013, men ble skilt samme år.

I 2021 startet Lindell "FrankSpeech" som en pro-Trump medieplattform. FrankSpeech.com hadde store tekniske problemer i oppstarten, noe Lindell hevdet skyldtes angrep utenfra.  Lindell, som lenge reklamerte på Fox News Channel trakk sine reklamer da Fox ikke ville sende reklame for Lindells "Cyber symposium" som skulle bevise valgfusk. I september ønsket Lindell å reklamere for FrankSpeech, men da ønsket Fox ikke å reklamere for noe relatert til FrankSpeech.

Lindell og Trump
----------------

I 2016 møtte Lindell presidentkandidat Donald Trump, og han ble en ivrig supporter. Han talte på Trumps valgkampsamling i Minniapolis i 2016, og var tilstede på innsettelsen av president Trump. Lindell holdt taler på flere møter sammen med Trump mens han var president, og kalte Trump "historiens beste president". I mai 2020 ble Lindell leder for Trumps valgkamp i Minnesota.

Covid-19
--------

I mars 2020 sa Lindell til Fox News at hans fabrikker var klar til å lage munnbind.  I et møte med Trump i det hvite hus sa Lindell at oleandrin, et planteekstrakt fra oleander kunne kurere covid-19.

Presidentvalget i USA 2020
--------------------------

Etter at Trump tapte valget i 2020 støttet Lindell arbeidet med å forkaste valgresultatet.  Etter stormingen av kongressen 6. januar 2021 sa Lindell at demonstrantene var infiltrert av antifa.  Lindell fremmet også konspirasjonsteorien om at Smartmatic og Dominion, produsentene av stemme-maskiner, samarbeidet med fremmede makter for å stjele valget fra Trump. 25. januar 2021 ble Lindell utestengt fra Twitter for å spre feilinformasjon, og Lindell fortsatte da å spre feilinformasjon fra My Pillows konto, som Twitter da stengte. 5. februar 2021 sendte TV-kanalen OAN en "dokumentar" kalt "Absolute proof" som hevder at et kinesisk cyber-angrep endret presidentvalget.  YouTube fjernet dokumentaren samme dag for brudd på reglene om feilinformasjon. 

16. februar 2021 sa Dominion Voting Systems at de ville saksøke og 22. februar saksøkte de My Pillow og Mike Lindell, i tillegg til Sidney Powell og Rudy Giuliani, for ærekrenkelse, og krevde totalt 1,3 milliarder US-dollar.  Dominion sa at Lindell hadde spredt falske påstander tross advarsler, og at filmen "Absolute proof" presenterte "absolutt nonsense, og falske dokumenter hentet fra internetts mørke hjørner." Tilbudskoder som "FightForTrump", "Proof" og "QAnon" lurer folk til å gi utløp for frustrasjon over valget ved å kjøpe puter, hevdet Dominion. 

Lindell lovet 5 millioner $ til den som kan vise at data han har samlet ikke er bevis på valgjuks. Eksperter som bad om å å få se dataene fikk ingen data, noe som fikk en av analytikerne til å kreve pengene fordi dataene ikke eksisterte.  Lindell trakk belønningen like etter.

Filantropi
----------

Lindell har startet en stiftelse, "Lindell Foundatiion", som hjelper mennesker med rusproblemer, kreft, krigsveteraner og mennesker i nød.  Han har også startet Lindell Recovery Network som skaper forbindelse mellom rusmiddelavhengige og kristne organisasjoner som kan hjelpe.

Referanser
----------

1. ↑   Library of Congress Name Authority File, Library of Congress autoritets-ID no2020032329, besøkt 18. februar 2021[Hentet fra Wikidata]
2. ↑   The Independent, www.independent.co.uk[Hentet fra Wikidata]
3. ↑   deadline.com[Hentet fra Wikidata]
4. 1 2  Sandler, Rachel. «FDA Rejects Oleandrin, Extract Pushed By MyPillow CEO, As A Dietary Supplement». *Forbes* **(engelsk)**. Besøkt 23. februar 2021.
5. 1 2  «Who is ‘MyPillow guy’ and Trump ally Mike Lindell?». *The Independent* **(engelsk)**. 19. januar 2021. Besøkt 23. februar 2021.
6. 1 2  «The story of the My Pillow king». *www.cbsnews.com* **(engelsk)**. CBS News. 29. juli 2018. Besøkt 23. februar 2021.
7. ↑  «Mike Lindell's site Frank goes down days after launch, dubbed "epic success"». *Newsweek* **(engelsk)**. 22. april 2021. Besøkt 24. september 2021.
8. ↑  Vlamis, Kelsey. «MyPillow CEO Mike Lindell is trying to get ads back on Fox News, but the network keeps turning him down, report says». *Business Insider* **(engelsk)**. Besøkt 24. september 2021.
9. ↑  Terris, Ben. «Is the MyPillow guy the future of the Republican Party, or is he just dreaming?». *Washington Post* **(engelsk)**. ISSN 0190-8286. Besøkt 23. februar 2021.
10. ↑  Casiano, Louis (30. mars 2020). «MyPillow founder Mike Lindell, at White House coronavirus briefing, tells people to pray during crisis». *Fox News* **(engelsk)**. Besøkt 23. februar 2021.
11. ↑  Jen Christensen and Jamie Gumbrecht. «FDA rejects oleandrin, an unproven coronavirus therapeutic pushed by MyPillow CEO, as a dietary supplement ingredient». *CNN*. Besøkt 23. februar 2021.
12. ↑  Parker, Joseph Tanfani, Michael Berens, Ned (12. januar 2021). «How Trump’s pied pipers rallied a faithful mob to the Capitol». *Reuters* **(engelsk)**. Besøkt 23. februar 2021.
13. ↑  Shalvey, Kevin. «My Pillow CEO Mike Lindell and pro-Trump lawyer Lin Wood spread misinformation about Antifa leading the Capitol rioters». *Business Insider*. Besøkt 23. februar 2021.
14. ↑  Ayyadurai, Shiva; Carone, Melissa; Colbeck, Patrick; Coomer, Eric (5. februar 2021). «Absolute Proof». Besøkt 23. februar 2021.
15. ↑  «Latest News - Dominion Files Defamation Suit Against Mike Lindell and MyPillow». *Dominion Voting Systems* **(engelsk)**. Besøkt 23. februar 2021.
16. ↑  Rawnsley, Asawin Suebsaeng,Lachlan Cartwright,Adam (16. februar 2021). «Dominion Says It Will Sue MyPillow CEO Mike Lindell Over Election Fraud Claims». *The Daily Beast* **(engelsk)**. Besøkt 23. februar 2021.
17. ↑  «Dominion to file lawsuit against MyPillow CEO Mike Lindell after he said "please sue me"». *Newsweek* **(engelsk)**. 16. februar 2021. Besøkt 23. februar 2021.
18. ↑
19. ↑  Guerry |, Matthew. «Minnesota's Mike Lindell rides MyPillow empire to the fringes of US politics». *Pine Journal* **(engelsk)**. Besøkt 24. september 2021.
20. ↑  Mazza, Ed (19. august 2021). «Mike Lindell Melts Down When Expert Tries To Claim His $5 Million Cyber-Bounty». *HuffPost* **(engelsk)**. Besøkt 24. september 2021.
21. ↑  Moran, Lee (12. august 2021). «Mike Lindell’s 72-Hour Fraud Fest Goes From Very Bad To Worse». *HuffPost* **(engelsk)**. Besøkt 24. september 2021.
22. ↑  «My Pillow founder opens up about addiction - Northern Division». *centralusa.salvationarmy.org* **(engelsk)**. Besøkt 23. februar 2021.
23. ↑  Ord, Rich (23. oktober 2018). «MyPillow CEO Mike Lindell and His Story of Hope». *WebProNews* **(engelsk)**. Besøkt 23. februar 2021.

|  |  |
| --- | --- |
| Oppslagsverk/autoritetsdata | VIAF **·** LCCN
 |